b'\n_START_ARTICLE_\nAlenka Pirman\n_START_SECTION_\n\xc5\xa0tudij\n_START_PARAGRAPH_\nNa Filozofski fakulteti Univerze v Ljubljani je \xc5\xa1tudirala umetnostno zgodovino in italijan\xc5\xa1\xc4\x8dino. \xc5\xa0tudij je nadaljevala na Akademiji za likovno umetnost v Ljubljani, kjer je leta 1989 diplomirala na smeri slikarstvo pri prof. Emeriku Bernardu. Leta 1993 je bila z ArtsLink \xc5\xa1tipendijo v ZDA, kjer se je posvetila \xc5\xa1tudiju kulturnega mened\xc5\xbementa v Arts Clearinghouse, Atlanta._NEWLINE_Na ISH v Ljubljani je od 1996 do 1998 je \xc5\xa1tudirala antropologijo vsakdanjega \xc5\xbeivljenja. Na Filozofski fakulteti Univerze v Ljubljani je leta 2013 vpisala doktorski \xc5\xa1tudij heritologije.\n_START_SECTION_\nDelo\n_START_PARAGRAPH_\nEnako je aktivna kot umetnica in kot graditeljica podporne infrastrukture za umetni\xc5\xa1ko delovanje. Je natan\xc4\x8dna opazovalka. Njeni umetni\xc5\xa1ki projekti so luciden in humoren komentar dru\xc5\xbebe v kateri \xc5\xbeivi. Zavestno pa se odreka osebnim zgodbam. _NEWLINE_Za ve\xc4\x8dji del njenih projektov bi lahko rekli, da te\xc5\xbeijo k nematerialnosti. Za kon\xc4\x8danimi projekti ostanejo namizne zastavice, drobne knji\xc5\xbeice, papirni trakovi slovenskega metra, \xc4\x8dasopisni izrezki, avtori\xc4\x8dini zapisi in ostala papirna dokumentacija. Za vi\xc5\xa1ek materialnosti lahko smatramo zlate zobotrebce Ideal.'